African Storybook - Kumnandzi kufundza
Kumnandzi kufundza bangani. Ngesikhatsi sekuphumula ngitsandza kufundza. Njalo nangicedza kwenta umsebenti wasekhaya ngiyafundza. Ngubani lonjengami na? Ngiyakutsandza kufundza. Ngifisa ngatsi ngingafundza. Ngifundze ngingayekeli. Ngubani lofisa ngimfundzele? Maye kumnandzi kufundza bo!
Angihambe ngiye ekamelweni. Ngiyetsemba Thobeka utawutfokota. Thobeka, ngiyakutsandza kufundza. Ngifisa kukufundzela. Ungahlupheki wena, mine ngitakufundzela. Ungatsandza kungilalela Thobeka? Kusho Simphiwe ngekutimisela. Hawu! Thobeka ulele.
"Hawu Thobeka ulele, awungiva?" bengitimisele kukufundzela. Ngempela Thobeka ulele. Angeke ayive indzaba lengitamfundzela yona. Maye kumnandzi kufundza. Kepha kuyajabhisa kufundza wedvwa. Ngubani kodvwa lengitamfundzela?
Ngiyakutsandza kufundza tindzaba. Kepha angimtfoli lotangilalela. Kumnandzi kufundza. Mine ngiyakutsandza kufundza. Angiye ngasekhishini, mhlawumbe kukhona latangilalela. Ngilangatelela kufundza. Kepha ngubani lengitamfundzela?
Ngate ngabatfola lengitabafundzela. Nangu make nadzadzewetfu bayapheka. Kuhle kutsi ngibafundzele uma bapheka. Ngicela kunifundzela indzaba. "Cha Simphiwe siyapheka. Angeke sikwati kulalela indzaba yakho." Ngate ngatfola kujabha lokukhulu. Umoya wami uphatseke kabi. Akekho lofuna ngimfundzele. Kepha mine ngiyakutsandza kufundza.
Endlini ngehlulekile. Akekho lofuna ngimfundzele. Thobekile ulele angeke ngikwati kumfundzela. Make nadzadzewetfu bayapheka. Batsi angeke bakwati kungilalela. Akekho lofuna kungilalela. Kepha mine ngiva bumnandzi bekufundza. Kumnandzi kufundza. Ngitawuze ngimtfole lengitamfundzela. Ngiyakutsandza kufundza.
Nangu babe namalume. Ngiyetsemba batatinika litfuba lekungilalela. "Babe namalume, ngicela kunifundzela." "Cha Simphiwe, senta umsebenti lomkhulu lapha. Angeke sikwati kulalela indzaba yakho." Baphendvula kanye kanye. Ngate ngatfola kujabha lokukhulu. Kepha mine ngiyakutsandza kufundza.
Pho yini lengingayenta? Ngimi lengitsandza kufundza.
Bantfu abafuni kungilalela. Bantfu abafuni ngibafundzele. Kuncono ngitihlalele ngitifundzele. Angitifundzele ngedvwa. Angitivele bumnandzi bekufundza. Kwaze kwaba mnandzi kufundza. Akekho longiphazamisako. Ngifundza ngekuvisisa. Ngitivela bumnandzi bekutifundzela. Yaze yaba mnandzi lendzaba. "Maye kumnandzi kufundza bangani. Nawe tifundzele."
Author - Letta Machoga
Adaptation - Busile Ndhlovu
Language - Siswati
© African Storybook Initiative and Molteno Institute 2015
Ek hou van lees
Akuapem Twi (Translation)
!أحب أن أقرأ
Asante Twi (Translation)
N Nɔŋɛɛ Kannoo
M Bɔri Ni N-Karim
I Suɔ Ma Kane Ni
(Colour-in) I like to read
Misumɔ Ni Makane Nii
Mee Sha Nɛ M Baa Kraŋ
Ina Son yin Karatu
A Lage Se a Ga
Njagala nyo okusoma
Ssengana Khu Soma
Nnhendha inho okusoma
M Boori Ni N Karim
N Bori N Karim
Me Kulo Kɛ Me Kenga
Ke rata go bala
Ke rata ho bala
Ke rata go buisa
Waxaan Jeclahay In Aan Aqriyo!
Man Nɔŋ Kaalug
ምንባብ ይፈቱ እየ
Ndi funa u vhala
Ndzi rhandza ku hlaya